CELEX: 62015CB0456
Language: ro
Date: 2016-07-14 00:00:00
Title: Cauza C-456/15: Ordonanța Curții (Camera a șasea) din 14 iulie 2016 (cerere de decizie preliminară formulată de Verwaltungsgericht Berlin – Germania) – BASF SE/Bundesrepublik Deutschland (Trimitere preliminară — Articolul 99 din Regulamentul de procedură al Curții — Sistem de comercializare a cotelor de emisie de gaze cu efect de seră în cadrul Uniunii Europene — Directiva 2003/87/CE — Articolul 10a alineatul (5) — Metodă de alocare a cotelor — Alocare de cote cu titlu gratuit — Mod de calcul al factorului de corecție transsectorial uniform — Decizia 2011/278/UE — Articolul 15 alineatul (3) — Decizia 2013/448/UE — Articolul 4 — Anexa II — Validitate)

19.9.2016   
            
            
               RO
            
            
               Jurnalul Oficial al Uniunii Europene
            
            
               C 343/13
            
         Ordonanța Curții (Camera a șasea) din 14 iulie 2016 (cerere de decizie preliminară formulată de Verwaltungsgericht Berlin – Germania) – BASF SE/Bundesrepublik Deutschland
   (Cauza C-456/15) (1)
   
   ((Trimitere preliminară - Articolul 99 din Regulamentul de procedură al Curții - Sistem de comercializare a cotelor de emisie de gaze cu efect de seră în cadrul Uniunii Europene - Directiva 2003/87/CE - Articolul 10a alineatul (5) - Metodă de alocare a cotelor - Alocare de cote cu titlu gratuit - Mod de calcul al factorului de corecție transsectorial uniform - Decizia 2011/278/UE - Articolul 15 alineatul (3) - Decizia 2013/448/UE - Articolul 4 - Anexa II - Validitate))
   (2016/C 343/20)
   Limba de procedură: germana
   
      Instanța de trimitere
   
   Verwaltungsgericht Berlin
   
      Părțile din procedura principală
   
   
      Reclamantă: BASF SE
   
      Pârâtă: Bundesrepublik Deutschland
   
      Dispozitivul
   
   
               1)
            
            
               Examinarea primei și a celei de a doua întrebări nu a evidențiat niciun element de natură să afecteze validitatea articolului 15 alineatul (3) din Decizia 2011/278/UE a Comisiei din 27 aprilie 2011 de stabilire, pentru întreaga Uniune, a normelor tranzitorii privind alocarea armonizată și cu titlu gratuit a cotelor de emisii în temeiul articolului 10a din Directiva 2003/87/CE a Parlamentului European și a Consiliului, în ceea ce privește faptul că această dispoziție exclude luarea în considerare a emisiilor producătorilor de energie electrică pentru determinarea cantității anuale maxime a cotelor.
            
         
               2)
            
            
               Articolul 4 și anexa II la Decizia 2013/448/UE a Comisiei din 5 septembrie 2013 privind măsurile naționale de punere în aplicare pentru alocarea tranzitorie cu titlu gratuit a cotelor de emisii de gaze cu efect de seră în conformitate cu articolul 11 alineatul (3) din Directiva 2003/87/CE a Parlamentului European și a Consiliului sunt lipsite de validitate.
            
         
               3)
            
            
               Efectele declarației de lipsă de validitate a articolului 4 și a anexei II la Decizia 2013/448 sunt limitate în timp astfel încât, pe de o parte, această declarare să nu producă efecte decât la capătul unei perioade de zece luni de la data pronunțării Hotărârii din 28 aprilie 2016, Borealis Polyolefine și alții (C-191/14, C-192/14, C-295/14, C-389/14 și C-391/14 – C-393/14, EU:C:2016:311), pentru a permite Comisiei Europene să procedeze la adoptarea măsurilor ce se impun, și, pe de altă parte, măsurile adoptate până la acel termen în temeiul dispozițiilor lipsite de validitate să nu poată fi repuse în discuție.
            
         
      (1)  JO C 389, 23.11.2015.